S-883/2013

Mál þetta, sem þingfest var 31. október sl. og dómtekið samdægurs, er höfðað með ákæru lögreglustjórans á Suðurnesjum, dagsettri 30. september 2013, á hendur A-kvk-þgf E-kvk-þgf G-kvk-þgf, kt. 000000-0000, þá til heimilis að Ásabraut 5, 230, Reykjanesbæ, og D-kk-þgf Þ-kk-þgf, kt. 000000-0000, sama stað, en bæði nú til heimilis að Heiðarbóli 4, Reykjanesbæ, fyrir eftirtalin brot á almennum hegningarlögum:

I.

Fyrir þjófnað, með því að hafa, aðfaranótt sunnudagsins 27. júní 2010, tekið ófrjálsri hendi eftirtalda muni:

1. 1. stk. svarta hliðartösku, af óþekktri gerð, er innihélt:

a. 1. par af kvenskóm af gerðinni Chix,

b. 1. stk. svarta skjalatösku af óþekktri gerð,

c. 1. stk. stafræna myndavél af gerðinni Canon Digital IXUS 70,

d. 1. stk. svartan leðurjakka af gerðinni Divided frá H&M,

e. 1. stk. svarta leðurtösku af gerðinni Friis&Company,

f. 1. stk. gráa snyrtibuddu með snyrtivörum,

2. 1. stk. svarta hliðartösku úr leðri, af óþekktri gerð, er innihélt:

a. 1. par af svörtum háhæluðum kvenskóm af gerðinni H&M,

b. 1. stk. svartan leðurjakka af gerðinni Sisters Point,

c. 1. stk. sólgleraugu af gerðinni Dolce & Gabbana,

d. 1. stk. brúsi af Wellaflex hárlakki,

e. 1. stk. svartan/drappaðan hálsklút af gerðinni H&M,

3. 1. stk. brúna leðurtösku, af óþekktri gerð, er innihélt:

a. 1. stk. farsíma af gerðinni Sony Ericsson,

b. 1. stk. stafræna myndavél af gerðinni Panasonic Lumix,

c. 1. stk. svartan leðurjakka,

d. 1. stk. svartan regnjakka,

e. 1. stk. svartan hálsklút,

4. 1. stk. svarta hliðartösku úr leðri, af gerðinni H&M, er innihélt:

a. 1. stk. svartan hálsklút,

b. 1. stk. krullujárn af gerðinni OBH,

5. 1. stk. svarta kápu af gerðinni Samsøe & Samsøe,

6. 1. par af bleikum skóm af gerðinni E-vie,

7. 1. stk. ljósgrá snyrtibuddu, af gerðinni Friis&Company, er innihélt:

a. 1. stk. snyrtibursta,

b. 1. stk. brúnkukrem,

c. 1. stk. maskara af gerðinni Nielsen Jord,

8. 1. stk. brún budda, af óþekktri gerð, er innihélt DKK. 500,-,

9. 1. stk. svarta kápu af gerðinni ICHI,

10. 1. par af svörtum kvenskóm af gerðinni Dixie,

11. 1. stk. svarta leður kuldaskó,

12. 1. stk. maskara af gerðinni Elisabeth Arden,

áætlað verðmæti DKK. 40.000,-, úr VB húsinu að Eiðisvegi 21 í Vágur, Færeyjum.

Telst háttsemi þessi varða við 244. gr. almennra hegningarlaga nr. 19/1940.

II.

Fyrir þjófnað, með því að hafa, aðfaranótt sunnudagsins 29. ágúst 2010, tekið ófrjálsri hendi eftirtalda muni;

1. 1. par af svörtum kvenskóm af gerðinni Super Made,

2. 1. stk. stafræna myndavél af gerðinni Lumix,

3. 1. stk. farsíma af gerðinni Sony Ericsson,

4. 1. stk. bláan farsíma af gerðinni Samsung,

5. 1. stk. grænan hálsklút af gerðinni Lilla,

6. 1. par af svörtum ballerínuskóm,

7. 1. stk. fjólublá snyrtibudda með ýmsum snyrtivörum,

8. 1. stk. svarta handtösku af gerðinni Friis&Company,

9. 1. stk. stafræna myndavél af gerðinni Lumix,

10. 1. stk. svartan jakka af gerðinni Only,

áætlað verðmæti kr. 20.000,-, úr TB húsinu að Sevmýri 81 í Tvøroyri, Færeyjum.

Telst háttsemi þessi varða við 244. gr. almennra hegningarlaga nr. 19/1940.

Þess er krafist að ákærðu verði dæmd til refsingar og til greiðslu alls sakarkostnaðar.

Ákærðu komu fyrir dóminn og játuðu skýlaust þá háttsemi sem þeim er gefin að sök í ákæru. Kröfðust ákærðu vægustu refsingar sem lög leyfa. Um málavexti er vísað til ákæru.

Verður mál þetta því dæmt samkvæmt ákvæði 164. gr. laga nr. 88/2008 um meðferð sakamála, en með skýlausri játningu ákærðu, sem samrýmist öðrum gögnum málsins, telst sannað að þau hafi gerst sek um þá háttsemi sem þeim er gefin að sök í ákæru og þar er réttilega heimfærð til refsiákvæða.

Dómari gaf sækjanda og ákærðu, sem óskuðu ekki eftir skipun verjanda, kost á að tjá sig um lagaatriði og ákvörðun viðurlaga. Ákærðu eru fædd 1990 og 1991. Lýstu þau atvikum svo að þau hafi verið í rugli á þessum tíma en um leið og þau hafi áttað sig á því hvað þau gerðu hafi þau skilað þeim varningi sem þau tóku. Kváðust þau vera í sambúð,og eiga lítið barn, ákærða A-kvk-nf væri í barneignarleyfi og ákærði D-kk-nf í vinnu.

Við ákvörðun refsingar verður að taka tillit til skýlausrar játningar ákærðu, bæði fyrir dómi og lögreglu. Þá verður einnig að líta til þess að verðmæti þau sem þau tóku voru mikil eða um 60.000 DK. Samkvæmt sakavottorði ákærða D-kk-ef gekkst hann undir sátt þann 2. ágúst 2010 vegna umferðarlagabrota. Er brot hans samkvæmt ákærulið I framið fyrir þann tíma og verður honum því gerður hegningarauki samkvæmt reglum 78. gr. almennra hegningarlaga. Þá gekkst ákærði undir sátt þann 23. ágúst 2011 vegna brota gegn lögum um ávana- og fíkniefni. Brot ákærða samkvæmt ákærulið II er framið fyrir þann tíma og verður honum því gerð refsing samkvæmt reglum 78. gr. almennra hegningarlaga. Með hliðsjón af ofangreindu og því að ákærðu hafa ekki verið sakfelld áður fyrir auðgunarbrot er refsing þeirra ákveðin fangelsi í þrjátíu daga. Brot þau sem ákærðu hafa verið sakfelld fyrir eru framin í júní 2010 og ágúst 2010. Af gögnum málsins verður ekki annað séð en að rannsókn málsins hafi verið lokið á árinu 2010. Engin viðhlítandi skýring hefur verið gefin á drætti þessum en ákæra var fyrst gefin út 30. september 2013. Af þessum sökum verður refsing ákærðu skilorðsbundin og skal hún falla niður að liðnum tveimur árum haldi ákærðu almennt skilorð 57. gr. almennra hegningarlaga nr. 19/1940. Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóminn.

D ó m s o r ð:

Ákærða, A-kvk-nf E-kvk-nf G-kvk-nf, kt. 000000-0000, skal sæta fangelsi í þrjátíu daga en fresta skal fullnustu refsingarinnar og skal hún niður falla að liðnum tveimur árum, haldi ákærða almennt skilorð 57. gr. almennra hegningarlaga nr. 19/1940.

Ákærði, D-kk-nf Þ-kk-nf, kt. 000000-0000, skal sæta fangelsi í þrjátíu daga en fresta skal fullnustu refsingarinnar og skal hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Á-kvk-nf G-kvk-nf

Rétt endurrit staðfestir

Héraðsdómur Reykjaness 7.11. 2013.